|  |
| --- |
| 06.05.2023-ғы № 11-11/1473 дз шығыс хаты  10.05.2023-ғы № 1371//11-11/1473дз/ДС-41 кіріс хаты |

**Қазақстан Республикасы Парламенті Мәжілісінің депутаттарына**

**(тізім бойынша)**

*2023 жылғы 6 сәуірдегі*

*№ ДС-41*

**Құрметті депутаттар!**

«Жануарларға жауапкершілікпен қарау туралы» заңды (бұдан әрі – Заң) іске асыруға қатысты депутаттық сауалды қарап келесіні хабарлаймын.

Заңға сәйкес Заңды асыруға жауапты уәкілетті орган Экология және табиғи ресурстар министрлігі (бұдан әрі – ЭТРМ), бұл ретте өңірлерде практикалық іске асыруға жергілікті атқарушы органдар (бұдан әрі – ЖАО) жауапты.

Осыған байланысты жануарлар санын реттеу жөніндегі жұмыс жергілікті бюджет қаражаты мен заңнамада тыйым салынбаған өзге де көздер есебінен жүзеге асырылады.

Заң күшіне енген сәттен бастап жергілікті бюджетен аулауға, зарарсыздандыруға, вакцинациялауға, жансыздандыруға және есепке алуға   
3,9 миллиард теңге бөлінді (*оның ішінде 2022 жылы – 1,3 млрд теңге, 2023 жылы – 2,6 млрд теңге)*.

***Анықтама****: 2023 жылы облыстар бөлінісінде: Абай облысы – 79,6 млн теңге., Ақмола облысы – 96,4 млн теңге., Ақтөбе облысы – 224,7 млн теңге., Алматы облысы – 108,1 млн теңге, Алматы қ. – 178,5 млн теңге, Астана қ. – 322,2 млн теңге, Атырау облысы – 56 млн теңге, Шығыс Қазақстан облысы – 78 млн теңге, Жамбыл облысы – 55,5 млн теңге, Жетісу облысы – 170 млн теңге, Батыс Қазақстан облысы – 71,3 млн теңге, Қарағанды облысы – 168,6 млн теңге, Қостанай облысы – 86,6 млн теңге, Қызылорда облысы – 309 млн теңге, Маңғыстау облысы – 65,7 млн теңге, Павлодар облысы – 56 млн теңге, Солтүстік Қазақстан облысы – 66,4 млн теңге, Түркістан облысы – 54,8 млн теңге, Ұлытау облысы – 86 млн теңге, Шымкент қ, – 275,8 млн теңге.*

Бюджет қаражатының мақсатты пайдаланылуын мәслихаттардың тексеру комиссиясы және қаржы мониторингі агенттігінің аумақтық департаменттері, сондай-ақ прокуратура органдары бақылайды. Бүгінгі таңда бөлінген қаражатты мақсатсыз пайдалану фактілері тіркелмеген.

Жалпы, Заң жануарларға адамгершілікпен қарау идеологиясын қалыптастырады. Сондай-ақ, жануарларға жауапкершілікпен қарауды реттеу принциптерінің бірі – жануарларға ауырсыну мен физикалық азапты сезінуге қабілетті тіршілік иелері ретінде қарау.

***Анықтама****: Заңның 25-бабының 2-тармағына сәйкес бұралқы жануарлардың санын кез келген тәсілмен жансыздандыру жолымен реттеуге тыйым салынады.*

Сонымен қатар, Заңның 15-бабына сәйкес, жануарлар адамға шабуыл жасаған жағдайда немесе жануарлар адамның өміріне немесе денсаулығына, сондай-ақ қоғамдық тәртіп пен қауіпсіздікке қауіп төндірген кезде жануарларды жансыздандыруға жол беріледі.

Осыған байланысты заңды іске асыруға жауапты уәкілетті органдарға халықты, оның ішінде агрессивті бұралқы жануарлардан қорғау жөніндегі өкілеттіктер берілген, сондай-ақ Заң күшіне енген сәттен бастап оны сапалы іске асыру бойынша бірқатар проблемалар бар. Атап айтқанда, өңірлерде панажайлар мен уақытша ұстау пункттерінің жеткіліксіз саны байқалады, бұралқы жануарларды вакцинациялау және зарарсыздандыру бойынша жұмыстардың әлсіздігі мен аулау қызметтерінің адамгершілікке жатпайтын жансыздандыру жағдайлары орын алады.

Осыған орай қазіргі уақытта ЖАО зарарсыздандыруға және вакцинациялауға жеке ветеринариялық клиникалар үшін қаржы бөлуді қамтамасыз ету, жер учаскелерін бөлу және уақытша ұстау пункттері мен панажайлар салу, сондай-ақ үй жануарларын есепке алу базасында иттерді тіркеу және сәйкестендіру бойынша жұмыстар жүргізілуде.

Бұдан басқа, жануарларға арналған баспана құрылысының нормативтерін белгілеу мақсатында өнімсіз жануарларды уақытша ұстау жөніндегі көрсетілетін қызмет стандарты әзірлеуде *(стандартты қабылдаудың болжамды мерзімі 2023 жылғы қазан)*.

Сондай-ақ, Мемлекет басшысының 2023 жылғы 19 сәуірде елдің әлеуметтік-экономикалық дамуы мәселелері жөніндегі кеңейтілген кеңесте берген тапсырмасын ескере отырып, Үкімет Заңды сапалы іске асырып, оның ішінде Заңға өзгерістер енгізу жөніндегі жұмысты күшейтетін болады.

**Р. Скляр**

**Тізім:**

Н. Сәрсенғалиевке

Д. Тұрғановқа

Ж. Әшімжановқа

Ж. Сулейменоваға

С. Мусабаевқа

М. Рожинге

Г. Елеуовке

Ю. Кучинскаяға

Қ. Исаға

Д. Қасқарауовқа

Е. Жаңбыршинге

А. Мысырәлімоваға